Lauri Ylönen

Lauri Johannes Ylönen (s. 23. huhtikuuta 1979 Helsinki) on The Rasmus -yhtyeen laulaja. Hän on tehnyt kaksi sooloalbumia ja soolokappaleita.

 Ura 
pienoiskuva|Ylönen esiintymässä Puolassa vuonna 2010. 
Lauri Ylönen aloitti pianon soiton harjoittelun viisivuotiaana ja on soittanut kitaraa 12-vuotiaasta asti. Rasmuksen noustessa pinnalle Ylönen oli vasta 16-vuotias Sibelius-lukion oppilas. Hän keskeytti pian koulunsa ehtiäkseen tehdä enemmän musiikkia.Alanko & Silas 2006, s. 195–204. 

Ensimmäinen yhtye, johon Ylönen kuului, oli hänen ja Eero Heinosen yhteinen yhtye, jossa Ylönen soitti rumpuja ja Heinonen bassoa. Aikaiseen Rasmukseen mukaan tuli myös Pauli Rantasalmi. Rantasalmi on yhä mukana The Rasmuksessa, mutta tuolloinen rumpali Janne Heiskanen erosi yhtyeestä vuonna 1999. Heiskasen tilalle rumpuja tuli soittamaan Aki Hakala. Yhtyeen nimen eteen tuli sekaannusten välttämiseksi artikkeli The, koska eräs DJ käytti musiikkihankkeessaan Rasmus-nimeä.Metropoli 5/11

Vuonna 2006 Ylönen ansaitsi eniten suomalaisista kulttuurihenkilöistä: 770 000 euroa ansiotuloa ja 3 800 euroa pääomatuloa. Ylönen oli kovatuloisin kulttuuri-ihmisistä myös vuonna 2005, jolloin hänen tulonsa olivat 919 000 euroa. Veroja hän maksoi niistä yli puolet.http://www.iltasanomat.fi/viihde/uutinen.asp?id=1450635 Lauri Ylönen on myös Boneless-Skeletor Oy:n toimitusjohtaja sekä hallituksen jäsen.http://www.inoa.fi/%C3%84%C3%A4nituotantoa/Boneless-Skeletor%20Oy/HELSINKI/vastuuhenkilot/496207/ 

 Sooloura 
Ylönen julkaisi maaliskuussa 2011 ensimmäisen sooloalbuminsa, New Worldin. Hän soitti ensimmäisen kerran soolokappaleensa ”Heavyn” Emma-gaalassa helmikuussa 2011. Saman vuoden kesäkuussa julkaistiin toinen single, ”In The City”.

Vuonna 2014 Ylönen julkaisi toisen sooloalbuminsa nimeltään Amanda. Albumin ensimmäinen single ”She’s a Bomb” julkaistiin maaliskuussa. Toinen single "My Favorite Drug" julkaistiin toukokuussa.http://www.nrj.fi/uutiset/viihde/2013/03/07/lauri-yloselta-uusi-sooloalbumi 

Syksyllä 2018 Ylönen nähtiin Vain elämää -televisiosarjan yhdeksännellä tuotantokaudella.Vain elämää -tähdet suuntaavat Hirvensalmelle – mukana Pepe Willberg, Pyhimys, Evelina, Tuure Kilpeläinen, Anne Mattila, Ellinoora ja Lauri Ylönen

Ylönen esiintyy Kwanin kappaleella ”Chillin’ At The Grotto” yhdessä Siiri Nordinin (Killer) kanssa. Hän esiintyy myös Apocalyptican kappaleissa ”Life Burns” ja ”Bittersweet”, joista jälkimmäisessä esiintyy myös HIM:n laulaja Ville Valo.

 Ura rakennusalalla 
Ylönen ryhtyi 2010-luvulla myös asuintalojen suunnittelijaksi ilman alan koulutusta tai kokemusta. Hän suunnitteli MTV:n kanavilla nähdyissä ohjelmissa Laurin talot (2017) ja Design by Lauri (2019) taloja suomalaisille julkkiksille. Talojen lisäksi hän on suunnitellut kuoseja Vallilalle ja sohvan Iskulle.

Suunnittelutyötä Ylönen teki Alvardag-yrityksensä kautta, jossa oli mukana myös arkkitehti. Ylönen myi osuutensa tappiollisesta Alvardagista 2020 ja erosi sen hallituksesta. Yritys sai uuden nimen Ziegel & Brick, mutta sillä ei ollut 2020-luvulla juurikaan liiketoimintaa. Yhtiö hakeutui konkurssiin heinäkuussa 2024. Sen yhteenlasketut tappiot koko toiminta-ajalta olivat 3,15 miljoonaa euroa.. Ylönen sanoo pettyneensä rakennusalan yhteistyökumppanien epärehellisyyteen totuttuaan musiikkibisneksessä reilumpaan työtapaan. Keskeinen yhteistyökumppani oli kehnosta laadustaan tunnettu, vuonna 2019 konkurssiin mennyt ja epäillyistä avustuspetoksista keskusrikospoliisin tutkima Sisco Oyj.

 Yksityiselämä 
Lauri Ylönen alkoi vuonna 2004 seurustella PMMP-yhtyeen Paula Vesalan kanssa. Heillä on vuonna 2008 syntynyt Julius-poika. Vuonna 2014 Ylönen ja Vesala muuttivat poikansa kanssa Kalifornian Los Angelesiin. Saman vuoden marraskuussa Ylönen ja Vesala menivät naimisiin Las Vegasissa. Syyskuussa 2016 pariskunta ilmoitti eroavansa. Myöhemmin Ylönen muutti Havaijille.

Ylönen asui yli kymmenen vuotta Yhdysvalloissa, mutta vuonna 2025 hän muutti takaisin Suomeen Karjaalle. Hän on avoliitossa Katriina Mikkolan kanssa. Parille syntyi Oliver-poika joulukuussa 2017. Parin Ever-tytär syntyi lokakuussa 2021.

Keväällä 2024 uutisoitiin Ylösellä olevan ulosotossa 250 000 euroa. Ulosottosaatavia oli perintätoimistolle, pankille ja yritysrahoitusyhtiölle.

Ylönen harrastaa skeittausta, veneilyä ja BMX-pyöräilyä.

 Lähteet 


 Viitteet 

 Aiheesta muualla 
 Laurin sooloprojektin kotisivut. 
 Lauri Ylönen lauluntekijänä - Fono.fi
 Kuusi kuvaa Lauri Ylösen elämästä 27.2.2022 Yle Radio 1

Luokka:Suomalaiset rocklaulajat
Luokka:Suomalaiset säveltäjät
Luokka:Suomalaiset sanoittajat
Luokka:The Rasmus
Luokka:Vuonna 1979 syntyneet
Luokka:Elävät henkilöt
Luokka:Seulonnan keskeiset artikkelit